title: 2009/943/ЕО: Решение на Съвета от 30 ноември 2009 година за изменение на Решение 2006/326/ЕО с цел създаване на процедура за прилагане на член 5, параграф 2 от Споразумението между Европейската общност и Кралство Дания относно връчването на съдебни и извънсъдебни документи по граждански и търговски дела

text:
               16.12.2009

               BG

               Официален вестник на Европейския съюз

               L 331/26

      РЕШЕНИЕ НА СЪВЕТА

   от 30 ноември 2009 година
   за изменение на Решение 2006/326/ЕО с цел създаване на процедура за прилагане на член 5, параграф 2 от Споразумението между Европейската общност и Кралство Дания относно връчването на съдебни и извънсъдебни документи по граждански и търговски дела
   (2009/943/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 61, буква в) във връзка с член 300, параграф 2, първа алинея, първо изречение и член 300, параграф 3, първа алинея от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               Прилагането на разпоредбите на Регламент (ЕО) № 1393/2007 на Европейския парламент и на Съвета от 13 ноември 2007 г. относно връчване в държавите-членки на съдебни и извънсъдебни документи по граждански или търговски дела („връчване на документи“) (2) бе разширено, за да обхване Дания в съответствие с член 3, параграф 2 от Споразумението между Европейската общност и Кралство Дания относно връчването на съдебни и извънсъдебни документи по граждански и търговски дела (3) (наричано по-долу „споразумението“), сключено с Решение 2006/326/ЕО на Съвета (4).

               (2)

               Член 5, параграф 2 от споразумението предвижда, че Дания ще се въздържа от сключване на международни споразумения, чиито клаузи биха могли да засегнат или да изменят обхвата на Регламент (ЕО) № 1393/2007, освен ако това не стане със съгласието на Общността и не са взети задоволителни мерки по отношение на връзката между това споразумение и съответното международно споразумение.

               (3)

               Нито споразумението с Дания, нито Решение 2006/326/ЕО уреждат по какъв начин Общността следва да изрази съгласието си за сключването на съответното международно споразумение от страна на Дания.

               (4)

               Ето защо е необходимо да се установи процедура за прилагане на член 5, параграф 2 от споразумението. Подобна процедура следва да осигури бързото вземане на решения за изразяване на съгласието на Общността.

               (5)

               Когато бъде информирана от Дания за намерението ѝ да сключи международно споразумение, Комисията следва да прецени съвместимостта на това споразумение с Регламент (ЕО) № 1393/2007, в това число със законодателството на Общността, което засяга този регламент, и при необходимост да предвиди съответни мерки. Тъй като целта е да се постигне еднообразно прилагане на разпоредбите на Регламент (ЕО) № 1393/2007 във всички държави-членки и в Дания, Комисията следва да се увери, че Дания няма да сключи дадено международно споразумение, ако това би засегнало условията, при които самата Общност би се присъединила към въпросното споразумение или в зависимост от случая, би разрешила на държавите-членки да се присъединят към него в интерес на Общността. Ако Общността вече е страна по въпросното споразумение или ако Общността е разрешила на държавите-членки да станат страна по него в интерес на Общността, Комисията следва да изготви оценка от по-ограничено естество с цел да се увери, че Дания предлага да се присъедини към международното споразумение при същите условия като Общността или в зависимост от случая, като държавите-членки, получили разрешение от Общността за тази цел.

               (6)

               Решение 2006/326/ЕО следва да бъде съответно изменено, за да се предвиди подобна процедура.

               (7)

               В съответствие с член 3 от Протокола относно позицията на Обединеното кралство и Ирландия, приложен към Договора за Европейския съюз и към Договора за създаване на Европейската общност, Обединеното кралство и Ирландия участват в приемането и прилагането на настоящото решение.

               (8)

               В съответствие с членове 1 и 2 от Протокола относно позицията на Дания, приложен към Договора за Европейския съюз и към Договора за създаване на Европейската общност, Дания не участва в приемането на настоящото решение, не е обвързана от него, нито от неговото прилагане,

         РЕШИ:
   Член единствен
   В Решение 2006/326/ЕО се вмъкват следните членове:

      „Член 1а
      1.   За целите на прилагането на член 5, параграф 2 от споразумението Комисията преценява, преди да вземе решение за изразяване на съгласието на Общността, дали международното споразумение, което Дания предвижда да сключи, не засяга ефективността на споразумението и не накърнява правилното функциониране на системата, установена от това споразумение.
      2.   Комисията взема мотивирано решение в рамките на 90 дни след като бъде уведомена от страна на Дания за намерението ѝ да сключи въпросното международно споразумение.
      Ако въпросното международно споразумение отговаря на условията, посочени в параграф 1, взетото от Комисията решение изразява съгласието на Общността в съответствие с член 5, параграф 2 от споразумението.
      Член 1б
      Комисията уведомява държавите-членки за международните споразумения, които Дания е получила разрешение да сключи в съответствие с член 1а.“

      Съставено в Брюксел на 30 ноември 2009 година.

            За Съвета

            Председател

         B. ASK

      (1)  Становище от 24 ноември 2009 г. (все още непубликувано в Официален вестник).

      (2)  ОВ L 324, 10.12.2007 г., стр. 79.

      (3)  ОВ L 300, 17.11.2005 г., стр. 55.

      (4)  ОВ L 120, 5.5.2006 г., стр. 23.


title: 2007/857/ЕО: Решение на Съвета от 8 ноември 2007 година за изменение на приложение I към Акта за присъединяване от 2005 година

text:
               29.12.2007

               BG

               Официален вестник на Европейския съюз

               L 347/37

      РЕШЕНИЕ НА СЪВЕТА

   от 8 ноември 2007 година
   за изменение на приложение I към Акта за присъединяване от 2005 година
   (2007/857/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Акта за присъединяване от 2005 г., и по-специално член 3, параграф 6 от него,
   като взе предвид предложението на Комисията,
   като има предвид, че:

               (1)

               В член 3, параграф 3 от Акта за присъединяване от 2005 г. се предвижда Република България и Румъния да се присъединят към конвенциите и протоколите, изброени в приложение I.

               (2)

               Държавите-членки подписаха на 14 април 2005 г. Конвенция за присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Конвенцията за приложимото право към договорните задължения, открита за подписване в Рим на 19 юни 1980 г., и към първия и към втория протокол относно нейното тълкуване от Съда на Европейските общности (1).

               (3)

               Следва да се предвиди присъединяването на Република България и Румъния към Конвенцията за приложимото право към договорните задължения, открита за подписване в Рим на 19 юни 1980 г., и към първия и към втория протокол относно нейното тълкуване от Съда на Европейските общности, изменена с Конвенцията от 14 април 2005 г. За тази цел конвенцията следва да бъде добавена в приложение I към Акта за присъединяване от 2005 г.,

         РЕШИ:
   Член 1
   Към точка 1 от приложение I към Акта за присъединяване от 2005 г. се добавя следното тире:

               „—

               Конвенция от 14 април 2005 г. за присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Конвенцията за приложимото право към договорните задължения, открита за подписване в Рим на 19 юни 1980 г., и към първия и към втория протокол относно нейното тълкуване от Съда на Европейските общности (ОВ C 169, 8.7.2005 г., стр. 1).“

         Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 8 ноември 2007 година.

            За Съвета

            Председател

         R. PEREIRA

      (1)  ОВ C 169, 8.7.2005 г., стр. 1.


title: Решение на Съвета от 15 юли 2013 година за приемане на позицията на Съвета по проекта за коригиращ бюджет № 4 на Европейския съюз за финансовата 2013 година

text:
               18.7.2013

               BG

               Официален вестник на Европейския съюз

               C 204/13

         РЕШЕНИЕ НА СЪВЕТА
   от 15 юли 2013 година
   за приемане на позицията на Съвета по проекта за коригиращ бюджет № 4 на Европейския съюз за финансовата 2013 година
   2013/C 204/07
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
   като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (1), и по-специално член 41 от него,
   като има предвид, че:

               —

               бюджетът на Съюза за финансовата 2013 година беше окончателно приет на 12 декември 2012 г. (2),

               —

               на 29 април 2013 г. Комисията представи предложение, съдържащо проект за коригиращ бюджет № 4 към общия бюджет за финансовата 2013 година,

         РЕШИ:
   Член единствен
   Позицията на Съвета по проекта за коригиращ бюджет № 4 на Европейския съюз за финансовата 2013 година беше приета на 15 юли 2013 г.
   Пълният текст е публикуван за справки или изтегляне в електронен формат на уебсайта на Съвета: http://www.consilium.europa.eu/

      Съставено в Брюксел на 15 юли 2013 година.

            За Съвета

            Председател

         V. JUKNA

      (1)  ОВ L 298, 26.10.2012 г., стр. 1.

      (2)  ОВ L 66, 8.3.2013 г., стр. 1, с поправка в ОВ L 134, 18.5.2013 г., стр. 21.


title: Решение (ОВППС) 2015/2336 на Съвета от 14 декември 2015 година за изменение на Решение 2010/279/ОВППС относно полицейската мисия на Европейския съюз в Афганистан (EUPOL АФГАНИСТАН)

text:
               15.12.2015

               BG

               Официален вестник на Европейския съюз

               L 329/16

         РЕШЕНИЕ (ОВППС) 2015/2336 НА СЪВЕТА
   от 14 декември 2015 година
   за изменение на Решение 2010/279/ОВППС относно полицейската мисия на Европейския съюз в Афганистан (EUPOL АФГАНИСТАН)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 18 май 2010 г. Съветът прие Решение 2010/279/ОВППС (1) относно полицейската мисия на Европейския съюз в Афганистан (EUPOL АФГАНИСТАН).

               (2)

               На 17 декември 2014 г. Съветът прие Решение 2014/922/ОВППС (2) за изменение и удължаване срока на действие на Решение 2010/279/ОВППС, в частност като удължи срока на EUPOL АФГАНИСТАН до 31 декември 2016 г. и предвиди референтна сума за периода до 31 декември 2015 г.

               (3)

               Решение 2010/279/ОВППС следва да бъде изменено, за да се предвиди референтна сума за периода от 1 януари 2016 г. до 31 декември 2016 г.,

         ПРИЕ НАСТОЯЩОТО РЕШЕНИЕ:
   Член 1
   В член 13, параграф 1 от Решение 2010/279/ОВППС се добавя следната алинея:

      „Референтната сума, предназначена за покриване на разходите, свързани с EUPOL AFGHANISTAN за периода от 1 януари 2016 г. до 31 декември 2016 г., е в размер на 43 650 000 EUR.“

   Член 2
   Настоящото решение влиза в сила в деня на приемането му.

      Съставено в Брюксел на 14 декември 2015 година.

            За Съвета

            Председател

         F. MOGHERINI

      (1)  Решение 2010/279/ОВППС на Съвета от 18 май 2010 г. относно полицейската мисия на Европейския съюз в Афганистан (EUPOL АФГАНИСТАН) (ОВ L 123, 19.5.2010 г., стр. 4).

      (2)  Решение 2014/922/ОВППС на Съвета от 17 декември 2014 г. за изменение и удължаване срока на действие на Решение 2010/279/ОВППС относно полицейската мисия на Европейския съюз в Афганистан (EUPOL АФГАНИСТАН) (ОВ L 363, 18.12.2014 г., стр. 152).


title: Решение (ЕС) 2015/178 на Съвета от 27 януари 2015 година относно позицията, която да бъде заета от името на Европейския съюз в рамките на Подкомитета по санитарни и фитосанитарни въпроси, Митническия подкомитет и Подкомитета по географските означения, създадени по силата на Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, във връзка с приемането на решения на Подкомитета по санитарни и фитосанитарни въпроси, Митническия подкомитет и Подкомитета по географските означения относно техните процедурни правилници

text:
               6.2.2015

               BG

               Официален вестник на Европейския съюз

               L 30/20

         РЕШЕНИЕ (ЕС) 2015/178 НА СЪВЕТА
   от 27 януари 2015 година
   относно позицията, която да бъде заета от името на Европейския съюз в рамките на Подкомитета по санитарни и фитосанитарни въпроси, Митническия подкомитет и Подкомитета по географските означения, създадени по силата на Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, във връзка с приемането на решения на Подкомитета по санитарни и фитосанитарни въпроси, Митническия подкомитет и Подкомитета по географските означения относно техните процедурни правилници
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               В член 464 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна (1) („Споразумението“), се предвижда временното прилагане на части от Споразумението.

               (2)

               В член 3 от Решение 2014/492/ЕС на Съвета (2) се определят разпоредбите на Споразумението, които да се прилагат временно, включително разпоредбите относно създаването и работата на Подкомитета по санитарните и фитосанитарните въпроси („Подкомитет по СФСВ“), Митническия подкомитет и Подкомитета по географските означения („Подкомитет по ГО“).

               (3)

               Съгласно член 191, параграф 5 от Споразумението Подкомитетът по СФСВ следва да приеме своя процедурен правилник на първото си заседание.

               (4)

               Съгласно член 200, параграф 3, буква д) от Споразумението Митническият подкомитет следва да приеме свой процедурен правилник.

               (5)

               Съгласно член 306, параграф 3 от Споразумението Подкомитетът по ГО следва да приеме свой процедурен правилник.

               (6)

               Поради това е целесъобразно да се определи позицията на Съюза по отношение на процедурните правилници, които трябва да бъдат приети от посочените подкомитети,

         ПРИЕ НАСТОЯЩОТО РЕШЕНИЕ:
   Член 1
   1.   Позицията, която трябва да бъде заета от Съюза в рамките на Подкомитета по санитарни и фитосанитарни въпроси, създаден по силата на член 191 от Споразумението, във връзка с приемането на процедурния правилник на Подкомитета по СФСВ, се основава на приложения към настоящото решение проект на решение на посочения подкомитет.
   2.   Представителите на Съюза в Подкомитета по СФСВ могат да одобрят незначителни технически промени в проектите на решения, без да е необходимо допълнително решение на Съвета.
   Член 2
   1.   Позицията, която трябва да бъде заета от Съюза в рамките на Митническия подкомитет, създаден по силата на член 200 от Споразумението, във връзка с приемането на процедурния правилник на Митническия подкомитет, се основава на приложения към настоящото решение проект на решение на посочения подкомитет.
   2.   Представителите на Съюза в Митническия подкомитет могат да одобрят незначителни технически промени в проектите на решения, без да е необходимо допълнително решение на Съвета.
   Член 3
   1.   Позицията, която трябва да бъде заета от Съюза в рамките на Подкомитета по географските означения, създаден по силата на член 306 от Споразумението, във връзка с приемането на процедурния правилник на Подкомитета по ГО, се основава на приложения към настоящото решение проект на решение на посочения подкомитет.
   2.   Представителите на Съюза в Подкомитета по ГО могат да одобрят незначителни технически промени в проектите на решения, без да е необходимо допълнително решение на Съвета.
   Член 4
   Настоящото решение влиза в сила от датата на приемането му.

      Съставено в Брюксел на 27 януари 2015 година.

            За Съвета

            Председател

         J. REIRS

      (1)  ОВ L 260, 30.8.2014 г., стр. 4.

      (2)  Решение 2014/492/ЕС на Съвета от 16 юни 2014 г. за подписването, от името на Европейския съюз, и временното прилагане на Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна (ОВ L 260, 30.8.2014 г., стр. 1).

      ПРОЕКТ НА
      РЕШЕНИЕ № 1/2015 НА ПОДКОМИТЕТА ПО САНИТАРНИТЕ И ФИТОСАНИТАРНИТЕ ВЪПРОСИ ЕС — РЕПУБЛИКА МОЛДОВА
      от … 2015 година
      за приемане на процедурния му правилник
      ПОДКОМИТЕТЪТ ПО САНИТАРНИТЕ И ФИТОСАНИТАРНИТЕ ВЪПРОСИ ЕС — РЕПУБЛИКА МОЛДОВА,
      като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна (1) („Споразумението“), и по-специално член 191 от него,
      като има предвид, че:

                  (1)

                  В съответствие с член 464 от Споразумението някои негови части се прилагат временно от 1 септември 2014 г.

                  (2)

                  Съгласно член 191, параграф 2, буква а) от Споразумението Подкомитетът по санитарните и фитосанитарните въпроси („Подкомитет по СФСВ“) следва да разглежда всички въпроси, свързани с прилагането на глава 4 (Санитарни и фитосанитарни мерки) от дял V (Търговия и свързани с търговията въпроси) на Споразумението.

                  (3)

                  Съгласно член 191, параграф 5 от Споразумението Подкомитетът по СФСВ трябва да приеме свой процедурен правилник,

            ПРИЕ НАСТОЯЩЕТО РЕШЕНИЕ:
      Член 1
      С настоящото решение се приема изложеният в приложението процедурен правилник на Подкомитета по СФСВ.
      Член 2
      Настоящото решение влиза в сила в деня на приемането му.

         Съставено в … на …

               За Подкомитета по СФСВ

               Председател

         (1)  ОВ L 260, 30.8.2014 г., стр. 4.

         ПРИЛОЖЕНИЕ

            Процедурен правилник на Подкомитета по санитарните и фитосанитарните въпроси ЕС — Република Молдова

         Член 1
         Общи разпоредби
         1.   Подкомитетът по санитарните и фитосанитарните въпроси („Подкомитет по СФСВ“), създаден в съответствие с член 191, параграф 1 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна („Споразумението“), оказва съдействие на Комитета за асоцииране на заседанията му в състав „Търговия“, определен в член 438, параграф 4 от Споразумението, при изпълнението на неговите задължения.
         2.   Подкомитетът по СФСВ изпълнява функциите по член 191, параграф 2 от Споразумението с оглед на постигането на целите на глава 4 от дял V, определени в член 176 от Споразумението.
         3.   Подкомитетът по СФСВ се състои от представители на Европейската комисия и на Република Молдова, отговарящи за санитарните и фитосанитарните въпроси.
         4.   В съответствие с член 2 функциите на председател на Подкомитета по СФСВ се изпълняват от представител на Европейската комисия или на Република Молдова, който отговаря за санитарните и фитосанитарните въпроси.
         5.   Страните в настоящия процедурен правилник се определят в съответствие с предвиденото в член 461 от Споразумението.
         Член 2
         Председателство
         Страните председателстват Подкомитета по СФСВ на ротационен принцип за период от 12 месеца. Първият период започва на датата на първото заседание на Съвета за асоцииране и приключва на 31 декември същата година.
         Член 3
         Заседания
         1.   Освен ако страните се споразумеят за друго, Подкомитетът по СФСВ провежда заседание в срок от три месеца след влизането в сила на Споразумението, по искане на една от страните след това или поне веднъж годишно.
         2.   Всяко заседание на Подкомитета по СФСВ се свиква от председателя на договорени от страните място и дата. Уведомлението за свикване на заседанието се изпраща от председателя на Подкомитета по СФСВ най-късно 28 календарни дни преди началото на заседанието, освен ако страните се споразумеят за друго.
         3.   Винаги когато това е възможно, редовното заседание на Подкомитета по СФСВ се свиква своевременно преди редовното заседание на Комитета за асоцииране в състав „Търговия“.
         4.   Заседанията на Подкомитета по СФСВ могат да бъдат провеждани с помощта на всякакви договорени технически средства, като например видео или аудиоконферентна връзка.
         5.   Подкомитетът по СФСВ може да разглежда всякакви въпроси извън заседанията посредством кореспонденция между членовете си.
         Член 4
         Делегации
         Преди всяко заседание страните се уведомяват от секретариата на Подкомитета по СФСВ за предвидения състав на участващата в заседанието делегация на всяка страна.
         Член 5
         Секретариат
         1.   Длъжностно лице на Европейската комисия и длъжностно лице на Република Молдова изпълняват съвместно функциите на секретари на Подкомитета по СФСВ и съвместно изпълняват секретарските задачи в дух на взаимно доверие и сътрудничество.
         2.   Секретариатът на Комитета за асоцииране в състав „Търговия“ трябва да бъде уведомяван за всички решения, становища, препоръки, доклади и други договорени действия на Подкомитета по СФСВ.
         Член 6
         Кореспонденция
         1.   Кореспонденцията, предназначена за Подкомитета по СФСВ, се адресира до секретаря на една от страните, който на свой ред уведомява другия секретар.
         2.   Секретариатът на Подкомитета по СФСВ осигурява препращането на адресираната до Подкомитета по СФСВ кореспонденция до председателя на този подкомитет, а когато е целесъобразно — и разпращането ѝ, по реда за документите, посочени в член 7.
         3.   Кореспонденцията от председателя се изпраща до страните от секретариата от името на председателя. Тази кореспонденция се разпраща, когато е целесъобразно, съгласно предвиденото в член 7.
         Член 7
         Документи
         1.   Документите се разпращат от секретарите на Подкомитета по СФСВ.
         2.   Всяка страна предава документите си на своя секретар. Секретарят предава тези документи на секретаря на другата страна.
         3.   Секретарят на Съюза разпраща документите до съответните представители на Съюза и систематично изпраща копие от тази кореспонденция до секретаря на Република Молдова и секретарите на Комитета за асоцииране в състав „Търговия“.
         4.   Секретарят на Република Молдова разпраща документите до съответните представители на Република Молдова и систематично изпраща копие от тази кореспонденция до секретаря на Съюза и секретарите на Комитета за асоцииране в състав „Търговия“.
         5.   Секретарите на Подкомитета по СФСВ служат като лица за контакт за обмена на информация, предвиден в член 184 от Споразумението.
         Член 8
         Поверителност
         Освен ако страните решат друго, заседанията на Подкомитета по СФСВ не са публични. Когато едната страна представи на Подкомитета по СФСВ информация, обозначена като поверителна, другата страна третира тази информация като поверителна.
         Член 9
         Дневен ред на заседанията
         1.   Въз основа на направените от страните предложения секретариатът на Подкомитета по СФСВ изготвя предварителен дневен ред за всяко заседание, както и проект на оперативни заключения в съответствие с предвиденото в член 10. Предварителният дневен ред включва точките, за чието включване в дневния ред в секретариата е постъпило искане от някоя от страните, подкрепено със съответните документи, най-късно 21 календарни дни преди датата на заседанието.
         2.   Предварителният дневен ред, заедно със съответните документи, се разпраща в съответствие с предвиденото в член 7 най-късно 15 календарни дни преди началото на заседанието.
         3.   Дневният ред се приема от Подкомитета по СФСВ в началото на всяко заседание. Точки, които не са включени в предварителния дневен ред, могат да бъдат добавени към него със съгласието на страните.
         4.   Ако другата страна е дала съгласието си за това, в конкретни случаи председателят на Подкомитета по СФСВ може да кани представители на други органи на страните или независими експерти в дадена област да присъстват на заседанията на Подкомитета по СФСВ, за да предоставят информация по определени теми. Страните гарантират, че тези наблюдатели или експерти спазват изискванията за поверителност.
         5.   След като се консултира със страните, председателят на Подкомитета по СФСВ може да съкрати определените в параграфи 1 и 2 срокове, за да бъдат отчетени специални обстоятелства.
         Член 10
         Протокол и оперативни заключения
         1.   Секретарите на Подкомитета по СФСВ съвместно изготвят проект на протокол от всяко заседание.
         2.   По правило за всяка точка от дневния ред в протокола се посочват:

                     а)

                     списък на участниците в заседанието, списък на придружаващите ги длъжностни лица и списък на всички присъствали на заседанието наблюдатели или експерти;

                     б)

                     документите, представени на Подкомитета по СФСВ;

                     в)

                     изявленията, чието вписване е било поискано от Подкомитета по СФСВ; и

                     г)

                     оперативните заключения от заседанието, както е посочено в параграф 4.

               3.   Проектът на протокола се представя на Подкомитета по СФСВ за одобрение. Той се одобрява в срок от 28 календарни дни след всяко заседание на Подкомитета по СФСВ. Изпраща се копие на всеки от адресатите, посочени в член 7.
         4.   Секретарят на Подкомитета по СФСВ от председателстващата Подкомитета по СФСВ страна изготвя проект на оперативни заключения от всяко заседание, който се разпраща до страните заедно с дневния ред, най-късно 15 календарни дни преди началото на заседанието. Този проект се актуализира в хода на заседанието, така че в края на заседанието, освен ако е договорено друго от страните, Подкомитетът по СФСВ приема оперативните заключения, отразяващи договорените между страните последващи действия. След като бъдат одобрени, оперативните заключения се прилагат към протокола, а по време на следващите заседания на Подкомитета по СФСВ се прави преглед на изпълнението им. За тази цел Подкомитетът по СФСВ приема образец, който дава възможност за проследяване на изпълнението на всяка точка, изискваща действие, съобразно с конкретен срок.
         Член 11
         Решения и препоръки
         1.   Подкомитетът по СФСВ има правамощието да приема решения, становища, препоръки, доклади и съвместни действия, както е предвидено в член 191 от Споразумението. Тези решения, становища, препоръки, доклади и съвместни действия се приемат с консенсус от страните след приключване на съответните вътрешни процедури за тяхното приемане. Решенията са задължителни за страните, които предприемат необходимите мерки за изпълнението им.
         2.   Всички решения, становища, препоръки и доклади се подписват от председателя на Подкомитета по СФСВ и се заверяват от секретарите на Подкомитета по СФСВ. Без да се засяга параграф 3, председателят подписва тези документи по време на заседанието, на което се приемат съответните решения, становища, препоръки или доклади.
         3.   Подкомитетът по СФСВ може да взема решения, да отправя препоръки и да приема становища или доклади чрез писмена процедура след приключване на съответните вътрешни процедури за приемането им, ако страните се споразумеят за това. Писмената процедура се състои от официален обмен на ноти между двамата секретари, действащи в съгласие със страните. За тази цел текстът на предложението се разпраща в съответствие с член 7, като се указва срок, не по-кратък от 21 календарни дни, в който се съобщава за евентуални резерви или изменения. След консултация със страните председателят може да съкрати посочения срок, за да бъдат отчетени специални обстоятелства. След като текстът бъде одобрен, решението, становището, препоръката или докладът се подписва от председателя и се заверява от секретарите.
         4.   Актовете на Подкомитета по СФСВ се озаглавяват съответно „Решение“, „Становище“, „Препоръка“ или „Доклад“. Всяко решение влиза в сила в деня на приемането му, освен ако в решението е предвидено друго.
         5.   Решенията, становищата, препоръките и докладите се разпращат до страните.
         6.   Всяка от страните може да реши решенията, становищата и препоръките на Подкомитета по СФСВ да бъдат публикувани в съответното нейно официално издание.
         Член 12
         Доклади
         Подкомитетът по СФСВ представя на Комитета за асоцииране в състав „Търговия“ доклад за своята дейност и дейността на създадените от подкомитета по СФСВ технически работни групи или специални групи. Докладът се представя 25 календарни дни преди редовното годишно заседание на Комитета за асоцииране в състав „Търговия“.
         Член 13
         Езиков режим
         1.   Работните езици на Подкомитета по СФСВ са английски и румънски език.
         2.   Освен ако е решено друго, разискванията в рамките на Подкомитета по СФСВ се основават на документация, изготвена на тези езици.
         Член 14
         Разходи
         1.   Всяка страна поема всички разходи, които е направила в резултат на участието си в заседанията на Подкомитета по СФСВ — както разходите за персонал, пътните и дневните разходи, така и пощенските и телекомуникационните разходи.
         2.   Разходите по организирането на заседанията и размножаването на документи се поемат от страната, която е домакин на заседанието.
         3.   Разходите по осигуряване на устен превод на заседанията, както и за писмен превод на документи на или от английски и румънски език, позоваване на които се съдържа в член 13, параграф 1, се поемат от страната, която е домакин на заседанието.
         Разходите за устен и писмен превод на или от други езици се поемат непосредствено от страната, заявила съответния превод.
         Член 15
         Изменяне на процедурния правилник
         Настоящият процедурен правилник може да бъде изменян с решение на Подкомитета по СФСВ в съответствие с член 191, параграф 5 от Споразумението.
         Член 16
         Технически работни групи и специални групи
         1.   С решение в съответствие с член 191, параграф 6 от Споразумението Подкомитетът по СФСВ може по целесъобразност да създава или закрива технически работни групи или специални работни групи, включително научни групи и експертни групи.
         2.   Членството в специалните работни групи не е непременно ограничено до представители на страните. Страните гарантират, че членовете на всяка група, създадена от Подкомитета по СФСВ, спазват всички подходящи изисквания за поверителност.
         3.   Освен ако е решено друго между страните, създадените от Подкомитета по СФСВ групи работят под ръководството на този подкомитет и му докладват.
         4.   При възникване на необходимост заседанията на работните групи могат да се провеждат присъствено или чрез видео или аудиоконферентна връзка.
         5.   На секретариата на Подкомитета по СФСВ се изпраща копие на цялата съответна кореспонденция и на всички документи и съобщения, отнасящи се до дейностите на работните групи.
         6.   Работните групи разполагат с правомощието да отправят писмени препоръки до Подкомитета по СФСВ. Препоръките се изготвят с консенсус и се изпращат на председателя на Подкомитета по СФСВ, който ги разпраща в съответствие с предвиденото в член 7.
         7.   Настоящият процедурен правилник се прилага mutatis mutandis за всяка техническа работна група или специална работна група, създадена от Подкомитета по СФСВ, освен ако в настоящия член е предвидено друго. Позоваванията на Комитета за асоцииране в състав „Търговия“ се разбират като позовавания на Подкомитета по СФСВ.

      ПРОЕКТ НА
      РЕШЕНИЕ № 1/2015 НА МИТНИЧЕСКИЯ ПОДКОМИТЕТ ЕС — РЕПУБЛИКА МОЛДОВА
      от … 2015 година
      за приемане на процедурния му правилник
      МИТНИЧЕСКИЯТ ПОДКОМИТЕТ ЕС — РЕПУБЛИКА МОЛДОВА,
      като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна (1) („Споразумението“), и по-специално член 200 от него,
      като има предвид, че:

                  (1)

                  В съответствие с член 464 от Споразумението някои негови части се прилагат временно от 1 септември 2014 г.

                  (2)

                  Съгласно член 200 от Споразумението Митническият подкомитет извършва контрол върху прилагането и управлението на разпоредбите в глава 5 (Митници и улесняване на търговията) от дял V (Търговия и свързани с търговията въпроси) на Споразумението.

                  (3)

                  Съгласно член 200, параграф 3, буква д) от Споразумението Митническият подкомитет трябва да приеме свой процедурен правилник,

            ПРИЕ НАСТОЯЩЕТО РЕШЕНИЕ:
      Член 1
      С настоящото решение се приема изложеният в приложението процедурен правилник на Митническия подкомитет.
      Член 2
      Настоящото решение влиза в сила в деня на приемането му.

         Съставено в … на …

               За Митническия подкомитет

               Председател

         (1)  ОВ L 260, 30.8.2014 г., стр. 4.

         ПРИЛОЖЕНИЕ

            Процедурен правилник на Митническия подкомитет ЕС — Република Молдова

         Член 1
         Общи разпоредби
         1.   Митническият подкомитет, създаден в съответствие с член 200, параграф 1 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна („Споразумението“), изпълнява функциите си в съответствие с предвиденото в член 200, параграфи 2 и 3 от Споразумението.
         2.   Митническият подкомитет се състои от представители на Европейската комисия и на Република Молдова, които отговарят за митниците и свързаните с митниците въпроси.
         3.   В съответствие с член 2 функциите на председател се изпълняват от представител на Европейската комисия или на Република Молдова, който отговаря за митниците и свързаните с митниците въпроси.
         4.   Страните в настоящия процедурен правилник се определят в съответствие с предвиденото в член 461 от Споразумението.
         Член 2
         Председателство
         Страните председателстват Митническия подкомитет на ротационен принцип за период от 12 месеца. Първият период започва на датата на първото заседание на Съвета за асоцииране и приключва на 31 декември същата година.
         Член 3
         Заседания
         1.   Освен ако страните се споразумеят за друго, Митническият подкомитет заседава веднъж годишно или по искане на една от страните.
         2.   Всяко заседание на Митническия подкомитет се свиква от председателя на договорени от страните място и дата. Уведомлението за свикване на заседанието се изпраща от председателя на Митническия подкомитет най-късно 28 календарни дни преди началото на заседанието, освен ако страните се споразумеят за друго.
         3.   Заседанията на Митническия подкомитет могат да бъдат провеждани с помощта на всякакви договорени технически средства, като например видео или аудиоконферентна връзка.
         4.   Митническият подкомитет може да разглежда всякакви въпроси извън заседанията посредством кореспонденция между членовете си.
         Член 4
         Делегации
         Преди всяко заседание страните се уведомяват от секретариата на Митническия подкомитет за предвидения състав на участващата в заседанието делегация на всяка страна.
         Член 5
         Секретариат
         1.   Длъжностно лице на Европейската комисия и длъжностно лице на Република Молдова, които отговарят за митниците и свързаните с митниците въпроси, изпълняват съвместно функциите на секретари на Митническия подкомитет и съвместно изпълняват секретарските задачи в дух на взаимно доверие и сътрудничество.
         2.   Секретариатът на Комитета за асоцииране в състав „Търговия“, както е посочено в член 438, параграф 4 от Споразумението, трябва да бъде уведомяван за всички решения, становища, препоръки, доклади и други договорени действия на Митническия подкомитет.
         Член 6
         Кореспонденция
         1.   Кореспонденцията, предназначена за Митническия подкомитет, се адресира до секретаря на една от страните, който на свой ред уведомява другия секретар.
         2.   Секретариатът на Митническия подкомитет осигурява препращането на адресираната до Митническия подкомитет кореспонденция до председателя на този подкомитет, а когато е целесъобразно — и разпращането ѝ, по реда за документите, посочени в член 7.
         3.   Кореспонденцията от председателя се изпраща до страните от секретариата от името на председателя. Тази кореспонденция се разпраща, когато е целесъобразно, съгласно предвиденото в член 7.
         Член 7
         Документи
         1.   Документите се разпращат от секретарите на Митническия подкомитет.
         2.   Всяка страна предава документите си на своя секретар. Секретарят предава тези документи на секретаря на другата страна.
         3.   Секретарят на Съюза разпраща документите до съответните представители на Съюза и систематично изпраща копие от тази кореспонденция до секретаря на Република Молдова. Секретарят на Съюза изпраща копие на окончателните документи до секретарите на Комитета за асоцииране в състав „Търговия“.
         4.   Секретарят на Република Молдова разпраща документите до съответните представители на Република Молдова и систематично изпраща копие от тази кореспонденция до секретаря на Съюза. Секретарят на Република Молдова изпраща копие на окончателните документи до секретарите на Комитета за асоцииране в състав „Търговия“.
         Член 8
         Поверителност
         Освен ако страните решат друго, заседанията на Митническия подкомитет не са публични. Когато едната страна представи на Митническия подкомитет информация, обозначена като поверителна, другата страна третира тази информация като поверителна.
         Член 9
         Дневен ред на заседанията
         1.   Секретариатът на Митническия подкомитет изготвя предварителен дневен ред за всяко заседание въз основа на предложения от страните. Предварителният дневен ред включва точките, за чието включване в дневния ред в секретариата е постъпило искане от някоя от страните, подкрепено със съответните документи, най-късно 21 календарни дни преди датата на заседанието.
         2.   Предварителният дневен ред, заедно със съответните документи, се разпраща в съответствие с предвиденото в член 7 най-късно 15 календарни дни преди началото на заседанието.
         3.   Дневният ред се приема от Митническия подкомитет в началото на всяко заседание. Точки, които не са включени в предварителния дневен ред, могат да бъдат добавени към него със съгласието на страните.
         4.   Ако другата страна е дала съгласието си за това, в конкретни случаи председателят на Митническия подкомитет може да кани представители на други органи на страните или независими експерти в дадена област да присъстват на заседанията, за да предоставят информация по определени теми. Страните гарантират, че тези наблюдатели или експерти спазват изискванията за поверителност.
         5.   След като се консултира със страните, председателят на Митническия подкомитет може да съкрати определените в параграфи 1 и 2 срокове, за да бъдат отчетени специални обстоятелства.
         Член 10
         Протокол и оперативни заключения
         1.   Секретарят на Митническия подкомитет от председателстващата Митническия подкомитет страна изготвя проект на протокола, включително на оперативните заключения, от всяко заседание.
         2.   Проектът на протокола, включително на оперативните заключения, се представя на Митническия подкомитет за одобрение. Проектът на протокола се одобрява в срок от 28 календарни дни след всяко заседание на Митническия подкомитет. Изпраща се копие на всеки от адресатите, посочени в член 7.
         Член 11
         Решения и препоръки
         1.   Митническият подкомитет има правомощието да приема практически механизми, мерки, решения и препоръки, както е предвидено в член 200 от Споразумението. Тези практически механизми, мерки, решения и препоръки се приемат с консенсус от страните след приключване на съответните вътрешни процедури за тяхното приемане. Решенията са задължителни за страните, които предприемат необходимите мерки за изпълнението им.
         2.   Всички решения и препоръки се подписват от председателя на Митническия подкомитет и се заверяват от секретарите на Митническия подкомитет. Без да се засяга параграф 3, председателят подписва тези документи по време на заседанието, на което се приемат съответните решения или препоръки.
         3.   Митническият подкомитет може да взема решения или да отправя препоръки чрез писмена процедура след приключване на съответните вътрешни процедури за приемането им, ако страните се споразумеят за това. Писмената процедура се състои от официален обмен на ноти между двамата секретари, действащи в съгласие със страните. За тази цел текстът на предложението се разпраща в съответствие с член 7, като се указва срок, не по-кратък от 21 календарни дни, в който се съобщава за евентуални резерви или изменения. След консултация със страните председателят може да съкрати посочения срок, за да бъдат отчетени специални обстоятелства. След като текстът бъде одобрен, решението или препоръката се подписва от председателя и се заверява от секретарите.
         4.   Актовете на Митническия подкомитет се озаглавяват съответно „Решение“ или „Препоръка“. Всяко решение влиза в сила в деня на приемането му, освен ако в решението е предвидено друго.
         5.   Решенията и препоръките се разпращат до страните.
         6.   Всяка от страните може да реши решенията и препоръките на Митническия подкомитет да бъдат публикувани в съответното нейно официално издание.
         Член 12
         Доклади
         Митническият подкомитет докладва на Комитета за асоцииране в състав „Търговия“ на всяко редовно годишно заседание на Комитета за асоцииране в състав „Търговия“.
         Член 13
         Езиков режим
         1.   Работните езици на Митническия подкомитет са английски и румънски език.
         2.   Освен ако е решено друго, разискванията в рамките на Митническия подкомитет се основават на документация, изготвена на тези езици.
         Член 14
         Разходи
         1.   Всяка страна поема всички разходи, които е направила в резултат на участието си в заседанията на Митническия подкомитет — както разходите за персонал, пътните и дневните разходи, така и пощенските и телекомуникационните разходи.
         2.   Разходите по организирането на заседанията и размножаването на документи се поемат от страната, която е домакин на заседанието.
         3.   Разходите по осигуряване на устен превод на заседанията, както и за писмен превод на документи на или от английски и румънски език, позоваване на които се съдържа в член 13, параграф 1, се поемат от страната, която е домакин на заседанието.
         Разходите за устен и писмен превод на или от други езици се поемат непосредствено от страната, заявила съответния превод.
         Член 15
         Изменяне на процедурния правилник
         Настоящият процедурен правилник може да бъде изменян с решение на Митническия подкомитет в съответствие с член 200, параграф 3, буква д) от Споразумението.

      ПРОЕКТ НА
      РЕШЕНИЕ № 1/2015 НА ПОДКОМИТЕТА ПО ГЕОГРАФСКИТЕ ОЗНАЧЕНИЯ ЕС — РЕПУБЛИКА МОЛДОВА
      от … 2015 година
      за приемане на процедурния му правилник
      ПОДКОМИТЕТЪТ ПО ГЕОГРАФСКИТЕ ОЗНАЧЕНИЯ ЕС — РЕПУБЛИКА МОЛДОВА,
      като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна (1) („Споразумението“), и по-специално член 306 от него,
      като има предвид, че:

                  (1)

                  В съответствие с член 464 от Споразумението някои негови части се прилагат временно от 1 септември 2014 г.

                  (2)

                  Съгласно член 306 от Споразумението Подкомитетът по географските означения („Подкомитет по ГО“) следи развитието на Споразумението в областта на географските означения и служи като форум за сътрудничество и диалог в областта на географските означения.

                  (3)

                  Съгласно член 306, параграф 3 от Споразумението Подкомитетът по ГО трябва да приеме свой процедурен правилник,

            ПРИЕ НАСТОЯЩЕТО РЕШЕНИЕ:
      Член 1
      С настоящото решение се приема изложеният в приложението процедурен правилник на Подкомитета по ГО.
      Член 2
      Настоящото решение влиза в сила от датата на приемането му.

         Съставено в … на …

               За Подкомитета по ГО

               Председател

         (1)  ОВ L 260, 30.8.2014 г., стр. 4.

         ПРИЛОЖЕНИЕ

            Процедурен правилник на Подкомитета по географските означения ЕС — Република Молдова

         Член 1
         Общи разпоредби
         1.   Подкомитетът по географските означения („Подкомитет по ГО“), създаден в съответствие с член 306 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна („Споразумението“), оказва съдействие на Комитета за асоцииране на заседанията му в състав „Търговия“, определен в член 438, параграф 4 от Споразумението, при изпълнението на неговите функции.
         2.   Подкомитетът по ГО изпълнява функциите си, определени в член 306 от Споразумението.
         3.   Подкомитетът по ГО се състои от представители на Европейската комисия и на Република Молдова, които отговарят за въпроси свързани с географските означения.
         4.   Всяка от страните назначава ръководител на делегация, който служи за лице за контакт по всички въпроси, отнасящи се до Подкомитета по ГО.
         5.   Ръководителите на делегации изпълняват функциите на председател на Подкомитета по ГО в съответствие с член 2.
         6.   Всеки ръководител на делегация може да делегира всички или някои от функциите си като ръководител на делегация на номиниран заместник, в който случай всяко по-нататъшно позоваване на ръководителя на делегацията се отнася и за номинирания заместник.
         7.   Страните в настоящия процедурен правилник се определят в съответствие с предвиденото в член 461 от Споразумението.
         Член 2
         Председателство
         Страните председателстват Подкомитета по ГО на ротационен принцип за период от 12 месеца. Първият период започва на датата на първото заседание на Съвета за асоцииране и приключва на 31 декември същата година.
         Член 3
         Заседания
         1.   Освен ако страните се споразумеят за друго, Подкомитетът по ГО заседава по искане на която и да е от страните последователно в Съюза и в Република Молдова, но във всеки случай не по-късно от 90 дни след подаване на искането.
         2.   Всяко заседание на Подкомитета по ГО се свиква от председателя на договорени от страните място и дата. Уведомлението за свикване на заседанието се изпраща от председателя на Подкомитета по ГО най-късно 28 календарни дни преди началото на заседанието, освен ако страните се споразумеят за друго.
         3.   Винаги когато това е възможно, редовното заседание на Подкомитета по ГО се свиква своевременно преди редовното заседание на Комитета за асоцииране в състав „Търговия“.
         4.   По изключение заседанията на Подкомитета по ГО могат да бъдат провеждани с помощта на всякакви договорени между страните технически средства, включително видеоконферентна връзка.
         Член 4
         Делегации
         Преди всяко заседание страните се уведомяват от секретариата на Подкомитета по ГО за предвидения състав на участващата в заседанието делегация на всяка страна.
         Член 5
         Секретариат
         1.   Длъжностно лице на Европейската комисия и длъжностно лице на Република Молдова изпълняват съвместно функциите на секретари на Подкомитета по ГО, назначени от ръководителите на делегации, и съвместно изпълняват секретарските задачи в дух на взаимно доверие и сътрудничество.
         2.   Секретариатът на Комитета за асоцииране в състав „Търговия“ трябва да бъде уведомяван за всички решения, доклади и други договорени действия на Подкомитета по ГО.
         Член 6
         Кореспонденция
         1.   Кореспонденцията, предназначена за Подкомитета по ГО, се адресира до секретаря на една от страните, който на свой ред уведомява другия секретар.
         2.   Секретариатът на Подкомитета по ГО осигурява препращането на адресираната до Подкомитета по ГО кореспонденция до председателя на този подкомитет, а когато е целесъобразно — и разпращането ѝ, по реда за документите, посочени в член 7.
         3.   Кореспонденцията от председателя се изпраща до страните от секретариата от името на председателя. Тази кореспонденция се разпраща, когато е целесъобразно, съгласно предвиденото в член 7.
         Член 7
         Документи
         1.   Документите се разпращат от секретарите на Подкомитета по ГО.
         2.   Всяка страна предава документите си на своя секретар. Секретарят предава тези документи на секретаря на другата страна.
         3.   Секретарят на Съюза разпраща документите до съответните представители на Съюза и систематично изпраща копие от тази кореспонденция до секретаря на Република Молдова и секретарите на Комитета за асоцииране в състав „Търговия“.
         4.   Секретарят на Република Молдова разпраща документите до съответните представители на Република Молдова и систематично изпраща копие от тази кореспонденция до секретаря на Съюза и секретарите на Комитета за асоцииране в състав „Търговия“.
         Член 8
         Поверителност
         Освен ако страните решат друго, заседанията на Подкомитета по ГО не са публични. Когато едната страна представи на Подкомитета по ГО информация, обозначена като поверителна, другата страна третира тази информация като поверителна.
         Член 9
         Дневен ред на заседанията
         1.   Въз основа на направените от страните предложения секретариатът на Подкомитета по ГО изготвя предварителен дневен ред за всяко заседание, както и проект на оперативни заключения в съответствие с предвиденото в член 10 по-долу. Предварителният дневен ред включва точките, за чието включване в дневния ред в секретариата е постъпило искане от някоя от страните, подкрепено със съответните документи, най-късно 21 календарни дни преди датата на заседанието.
         2.   Предварителният дневен ред, заедно със съответните документи, се разпраща в съответствие с предвиденото в член 7 най-късно 15 календарни дни преди началото на заседанието.
         3.   Дневният ред се приема от председателя и от другия ръководител на делегация в началото на всяко заседание. Точки, които не са включени в предварителния дневен ред, могат да бъдат добавени към него със съгласието на страните.
         4.   Ако другата страна е дала съгласието си за това, в конкретни случаи председателят на Подкомитета по ГО може да кани представители на други органи на страните или независими експерти в дадена област да присъстват на заседанията, за да предоставят информация по определени теми. Страните гарантират, че тези наблюдатели или експерти спазват изискванията за поверителност.
         5.   След като се консултира със страните, председателят на Подкомитета по ГО може да съкрати определените в параграфи 1 и 2 срокове, за да бъдат отчетени специални обстоятелства.
         Член 10
         Протокол и оперативни заключения
         1.   Секретарите на Подкомитета по ГО съвместно изготвят проект на протокол от всяко заседание.
         2.   По правило за всяка точка от дневния ред в протокола се посочват:

                     а)

                     списък на участниците в заседанието, списък на придружаващите ги длъжностни лица и списък на всички присъствали на заседанието наблюдатели или експерти;

                     б)

                     документите, представени на Подкомитета по ГО;

                     в)

                     изявленията, чието вписване е било поискано от Подкомитета по ГО; и

                     г)

                     при необходимост — оперативните заключения от заседанието, както е посочено в параграф 4.

               3.   Проектът на протокола се представя на Подкомитета по ГО за одобрение. Той се одобрява в срок от 28 календарни дни след всяко заседание на Подкомитета по ГО. Изпраща се копие на всеки от адресатите, посочени в член 7.
         4.   Секретарят на Подкомитета по ГО от председателстващата Подкомитета по ГО страна изготвя проект на оперативни заключения от всяко заседание, който се разпраща до страните заедно с дневния ред, най-късно 15 календарни дни преди началото на заседанието. Този проект се актуализира в хода на заседанието, така че в края на заседанието, освен ако е договорено друго от страните, Подкомитетът по ГО приема оперативните заключения, отразяващи договорените между страните последващи действия. След като бъдат одобрени, оперативните заключения се прилагат към протокола, а по време на следващите заседания на Подкомитета по ГО се прави преглед на изпълнението им. За тази цел Подкомитетът по ГО приема образец, който дава възможност за проследяване на изпълнението на всяко действие, съобразно с конкретен срок.
         Член 11
         Решения
         1.   Подкомитетът по ГО разполага с правомощието да приема решения в случаите, предвидени в член 306, параграф 4 от Споразумението. Тези решения се приемат с консенсус от страните след приключване на съответните вътрешни процедури за тяхното приемане. Те са задължителни за страните, които предприемат необходимите мерки за изпълнението им.
         2.   Всяко решение се подписва от председателя на Подкомитета по ГО и се заверява от секретарите на Подкомитета по ГО. Без да се засяга параграф 4, председателят подписва тези документи по време на заседанието, на което се приема съответното решение.
         3.   Подкомитет по ГО може да взема решения или да приема доклади чрез писмена процедура след приключване на съответните вътрешни процедури за приемането им, ако страните се споразумеят за това. Писмената процедура се състои от официален обмен на ноти между двамата секретари, действащи в съгласие със страните. За тази цел текстът на предложението се разпраща в съответствие с член 7, като се указва срок, не по-кратък от 21 календарни дни, в който се съобщава за евентуални резерви или изменения. След консултация със страните председателят може да съкрати посочения срок, за да бъдат отчетени специални обстоятелства. След като текстът бъде одобрен, решението или докладът се подписва от председателя и се заверява от секретарите.
         4.   Актовете на Подкомитета по ГО се озаглавяват съответно „Решение“ или „Доклад“. Всяко решение влиза в сила в деня на приемането му, освен ако в решението е предвидено друго.
         5.   Решенията се разпращат до страните.
         6.   Всяка от страните може да реши решенията на Подкомитета по ГО да бъдат публикувани в съответното нейно официално издание.
         Член 12
         Доклади
         Подкомитетът по ГО представя на Комитета за асоцииране в състав „Търговия“ доклад за своята дейност на всяко редовно заседание на последния.
         Член 13
         Езиков режим
         1.   Работните езици на Подкомитета по ГО са английски и румънски език.
         2.   Освен ако е решено друго, разискванията в рамките на Подкомитета по ГО се основават на документация, изготвена на тези езици.
         Член 14
         Разходи
         1.   Всяка страна поема всички разходи, които е направила в резултат на участието си в заседанията на Подкомитета по ГО — както разходите за персонал, пътните и дневните разходи, така и пощенските и телекомуникационните разходи.
         2.   Разходите по организирането на заседанията и размножаването на документи се поемат от страната, която е домакин на заседанието.
         3.   Разходите по осигуряване на устен превод на заседанията, както и за писмен превод на документи на или от английски и румънски език, позоваване на които се съдържа в член 13, параграф 1, се поемат от страната, която е домакин на заседанието.
         Разходите за устен и писмен превод на или от други езици се поемат непосредствено от страната, заявила съответния превод.
         Член 15
         Изменяне на процедурния правилник
         Настоящият процедурен правилник може да бъде изменян с решение на Подкомитета по ГО в съответствие с член 306, параграф 3 от Споразумението.


title: 2014/887/ЕС: Решение на Съвета от 4 декември 2014 година за одобряване от името на Европейския съюз на Хагската конвенция от 30 юни 2005 г. за споразуменията относно избор на съд

text:
               10.12.2014

               BG

               Официален вестник на Европейския съюз

               L 353/5

         РЕШЕНИЕ НА СЪВЕТА
   от 4 декември 2014 година
   за одобряване от името на Европейския съюз на Хагската конвенция от 30 юни 2005 г. за споразуменията относно избор на съд

      (2014/887/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 81, параграф 2 във връзка с член 218, параграф 6, втора алинея, буква а) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               Европейският съюз работи за изграждане на общо съдебно пространство, основаващо се на принципа на взаимно признаване на съдебни решения.

               (2)

               Конвенцията за споразуменията относно избор на съд, сключена на 30 юни 2005 г. в рамките на Хагската конференция по международно частно право („конвенцията“), допринася успешно за насърчаване на автономията на страните по международни търговски сделки и повишаване на предвидимостта при съдебното уреждане на спорове по такива сделки. По-специално конвенцията осигурява необходимата правна сигурност на страните, че тяхното споразумение за избор на съд ще бъде спазено и че съдебно решение, постановено от избрания съд, ще може да бъде признато и изпълнено при дела от международен характер.

               (3)

               Член 29 от конвенцията позволява на регионалните организации за икономическа интеграция, като Европейския съюз, да подписват, приемат, утвърждават или да се присъединяват към конвенцията. Съюзът подписа конвенцията на 1 април 2009 г. при условие за сключването ѝ на по-късна дата в съответствие с Решение 2009/397/ЕО на Съвета (1).

               (4)

               Конвенцията засяга вторичното законодателство на Съюза относно компетентността въз основа на избора на страните и относно признаването и прилагането на произтичащите съдебни решения, по-специално Регламент (ЕО) № 44/2001 на Съвета (2), който трябва да бъде заменен, считано от 10 януари 2015 г., с Регламент (ЕС) № 1215/2012 на Европейския парламент и на Съвета (3).

               (5)

               С приемането на Регламент (ЕС) № 1215/2012 Съюзът проправи пътя за одобряването на конвенцията, от името на Съюза, като осигури съгласуваност между правилата на Съюза относно избора на съд по граждански и търговски дела и правилата на конвенцията.

               (6)

               При подписването на конвенцията Съюзът направи декларация по член 30 от нея, че упражнява компетентност по всички въпроси, уредени от конвенцията. Следователно държавите членки са обвързани от конвенцията по силата на одобрението ѝ от Съюза.

               (7)

               Освен това при одобряването на конвенцията Съюзът следва да направи декларация по член 21, с която застрахователните договори по принцип да се изключат от приложното ѝ поле, като се запазят някои строго определени изключения. Целта на декларацията е да се запазят защитните правила за компетентност в полза на титуляря на полицата, застрахованото лице или трето ползващо се лице при дела, свързани със застраховане съгласно Регламент (ЕО) № 44/2001. Изключването следва да бъде ограничено до необходимото за защита на интересите на по-слабите страни по застрахователни договори. Ето защо то следва да не обхваща презастрахователните договори нито договорите за големи рискове. Същевременно Съюзът следва да направи едностранна декларация, в която да заяви, че на по-късен етап може да преразгледа необходимостта от поддържане на декларацията си по член 21 в зависимост от придобития опит от прилагането на конвенцията.

               (8)

               Обединеното кралство и Ирландия са обвързани от Регламент (ЕО) № 44/2001 и поради това участват в приемането и прилагането на настоящото решение.

               (9)

               В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Хагската конвенция от 30 юни 2005 г. за споразуменията относно избор на съд („конвенцията“) (4) се одобрява от името на Европейския съюз.
   Член 2
   Председателят на Съвета се оправомощава да посочи лицето(ата), упълномощено(и) да депозира(т) от името на Съюза инструмента за утвърждаване, предвиден в член 27, параграф 4 от конвенцията.
   Депозирането на посочения в първа алинея инструмент за утвърждаване се извършва в рамките на един месец, считано от 5 юни 2015 г. (5)

   Член 3
   1.   При депозиране на инструмента за утвърждаване, предвиден в член 27, параграф 4 от конвенцията, Съюзът прави декларация, в съответствие с член 21 от конвенцията, относно застрахователните договори.
   Текстът на тази декларация се съдържа в приложение I към настоящото решение.
   2.   При депозиране на инструмента за утвърждаване, предвиден в член 27, параграф 4 от конвенцията, Съюзът прави едностранна декларация.
   Текстът на тази декларация се съдържа в приложение II към настоящото решение.
   Член 4
   Настоящото решение влиза в сила в деня на приемането му.

      Съставено в Брюксел на 4 декември 2014 година.

            За Съвета

            Председател

         A. ORLANDO

      (1)  Решение 2009/397/ЕО на Съвета от 26 февруари 2009 г. относно подписване от името на Европейската общност на Конвенцията за споразуменията относно избор на съд (ОВ L 133, 29.5.2009 г., стр. 1).

      (2)  Регламент (ЕО) № 44/2001 на Съвета от 22 декември 2000 г. относно компетентността, признаването и изпълнението на съдебни решения по граждански и търговски дела (ОВ L 12, 16.1.2001 г., стр. 1).

      (3)  Регламент (ЕС) № 1215/2012 на Европейския парламент и на Съвета от 12 декември 2012 г. относно компетентността, признаването и изпълнението на съдебни решения по граждански и търговски дела (ОВ L 351, 20.12.2012 г., стр. 1).

      (4)  Текстът на конвенцията е публикуван в ОВ L 133, 29.5.2009 г., стр. 3 заедно с решението за подписването ѝ.

      (5)  Датата на влизане в сила за Съюза на конвенцията ще бъде публикувана в Официален вестник на Европейския съюз от Генералния секретариат на Съвета.

      ПРИЛОЖЕНИЕ I
      Декларация на Европейския съюз в момента на одобряване на Хагската конвенция от 30 юни 2005 г. относно избор на съд („конвенцията“) в съответствие с член 21 от нея
      Целта на настоящата декларация, с която от обхвата на конвенцията се изключват определени застрахователни договори, е да се защитят определени титуляри на полици, застраховани лица или трети ползващи се лица, които съгласно вътрешното право на ЕС получават специална закрила.

                  1.

                  В съответствие с член 21 от конвенцията Европейският съюз декларира, че няма да прилага конвенцията спрямо застрахователни договори, с изключение на предвиденото в параграф 2 по-долу.

                  2.

                  Европейският съюз ще прилага конвенцията спрямо застрахователни договори в следните случаи:

                              а)

                              когато договорът е презастрахователен договор;

                              б)

                              когато споразумението за избор на съд е сключено след възникването на спора;

                              в)

                              когато, без да се засяга член 1, параграф 2 от конвенцията, споразумението за избор на съд е сключено между титуляр на полица и застраховател, ако и двамата по време на сключване на застрахователния договор са имали местоживеене или обичайно пребиваване в една и съща договаряща се държава, и което споразумение предоставя компетентност на съдилищата на тази държава, дори ако вредоносното събитие се случи в чужбина, при условие че това споразумение не противоречи на правото на тази държава;

                              г)

                              когато споразумението за избор на съд се отнася за застрахователен договор, обхващащ един или повече от следните рискове, които се считат за големи рискове:

                                          i)

                                          всякакви загуби или вреди, произтичащи от рискове, които са свързани с използването им за търговски цели, на:

                                                      а)

                                                      морски кораби, инсталации, разположени край бреговете или в открито море, или плавателни съдове по реки и канали и езерни плавателни съдове;

                                                      б)

                                                      въздухоплавателни средства;

                                                      в)

                                                      подвижни железопътни състави;

                                          ii)

                                          всякакви загуби или вреди на транзитно преминаващи стоки или багаж, различни от багаж на пътниците, независимо от вида на превоза;

                                          iii)

                                          всякаква отговорност, различна от тази за телесна повреда на пътници или загуба или увреждане на багажа им, произтичаща от използването или експлоатацията на:

                                                      а)

                                                      кораби, инсталации или плавателни съдове, посочени в подточка i), буква а);

                                                      б)

                                                      въздухоплавателни средства, доколкото правото на договарящата се държава, в която е регистрирано въздухоплавателното средство, не забранява споразумения за избор на съд при застраховането срещу такива рискове;

                                                      в)

                                                      подвижни железопътни състави;

                                          iv)

                                          всякаква отговорност, различна от тази за телесна повреда на пътници или загуба или увреждане на багажа им, за загуба или вреда, причинени от транзитни стоки или багаж, посочени в подточка ii);

                                          v)

                                          всякаква финансова загуба във връзка с използването или експлоатацията на кораби, инсталации, плавателни съдове, въздухоплавателни средства или подвижни железопътни състави, посочени в подточка i), и по-специално загуба на редовен или чартърен товар;

                                          vi)

                                          всякакъв риск или интерес във връзка с някой от рисковете по подточки i) – v);

                                          vii)

                                          всеки кредитен риск или риск за гаранции, при който титулярят на полица е професионално ангажиран с промишлена или търговска дейност или с някоя от свободните професии и рискът е свързан с такава дейност;

                                          viii)

                                          всички други рискове, при които титулярят на полицата извършва стопанска дейност в размер, който надхвърля ограниченията на поне два от следните критерия:

                                                      а)

                                                      общо по баланс: 6,2 милиона евро;

                                                      б)

                                                      нетен оборот: 12,8 милиона евро;

                                                      в)

                                                      средно 250 заети лица през финансовата година.

      ПРИЛОЖЕНИЕ II
      Едностранна декларация на Европейския съюз в момента на одобряване на Хагската конвенция от 30 юни 2005 г. относно избор на съд („конвенцията“)
      Европейският съюз прави следната едностранна декларация:

         „Европейският съюз заявява, че на по-късен етап може да преразгледа необходимостта от поддържане на декларацията си по член 21 от конвенцията в зависимост от придобития опит от прилагането на конвенцията.“